Η επεξεργασία του ίχνους στις αναφορικές προτάσεις αντικειμένου της Νέας Ελληνικής
Creators: name: Πασπάλη, Αναστασία Χρήστου
Publisher: name: Aristotle University of Thessaloniki
Year: 2016
Subjects: επεξεργασία και ενσωμάτωση συντακτικού ίχνους
αναφορικές προτάσεις αντικειμένου
διατροπικό πείραμα λεξικής προετοιμασίας
processing and integration of syntactic traces
object relative clauses
cross-modal priming task

description: Η παρούσα εργασία εξετάζει την ενσωμάτωση του ίχνους σε ενήλικες φυσικούς ομιλητές της Ελληνικής κατά την επεξεργασία προτάσεων σε πραγματικό χρόνο. Χρησιμοποιήθηκαν αναφορικές προτάσεις αντικειμένου, το ρήμα των οποίων συνοδεύεται από δυο συμπληρώματα, όπως οι εξής: (1) O Γιάννης είδε το παγώνι στο οποίοi ο όμορφος πιγκουίνος έδωσε την κόκκινη καρέκλα ti χθες στο πάρτι, και (2) Ο Γιάννης είδε την καρέκλα την οποίαi ο όμορφος πιγκουίνος έδωσε στο κόκκινο παγώνι ti χθες στο πάρτι. Το αναφορικό στοιχείο/στοιχείο πλήρωσης (στο οποίο/την οποία) μετακινείται από την αρχική θέση παραγωγής του αφήνοντας ένα συντακτικό ίχνος (t). Διερευνάται α) εάν οι ενήλικες φυσικοί ομιλητές της Ελληνικής βασίζονται στα ίχνη προκειμένου να ερμηνεύσουν το στοιχείο πλήρωσης (ενεργοποίηση του στοιχείου πλήρωσης στη θέση του ίχνους) και β) η ψυχολογική υπόσταση δύο θεωρητικών αναλύσεων για τα ρήματα με δύο συμπληρώματα στην Ελληνική. Στο (1) η βασική σειρά είναι άμεσο αντικείμενο (Ααμ)-έμμεσο αντικείμενο (Αεμμ) (Anagnostopoulou, 2005): το Αεμμ είναι το στοιχείο πλήρωσης, κυριαρχείται δομικά από το Ααμ και το ίχνος τους είναι αμέσως μετά το Ααμ. Στο (2) η βασική σειρά είναι Αεμμ-Ααμ (Georgala, 2012• Anagnosotpoulou, 2005): το Ααμ είναι το στοιχέιο πλήρωσης, κυριαρχείται δομικά από το Αεμμ και το ίχνος του βρίσκεται ακριβώς μετά το Αεμμ. Εναλλακτικά, τόσο το (1) όσο και το (2) μπορούν να παράγονται από βασικές σειρές (Anagnosotpoulou, 2005), κάτι που δεν προβλέπει επιδράσεις επανενεργοποίησης. Σύμφωνα με την Υπόθεση της Επανενεργοποίησης του Ίχνους, η ενσωμάτωση του ίχνους καθορίζεται από ίχνη. Ειδικότερα, το στοιχείο πλήρωσης αποθηκεύεται προσωρινά στη βραχυπρόθεσμη μνήμη και ο επεξεργαστής προσπαθεί να το ανακτήσει (π.χ. να το επανενεργοποιήσει) όταν συναντήσει ένα πιθανό σημείο για την επισύναψή του (ένα ίχνος). Λόγω επιδράσεων της επανενεργοποίησης αυτής, αναμένεται διευκόλυνση (μικρότεροι χρόνοι αντίδρασης) στη θέση του ίχνους. Πραγματοποιήθηκαν τρία χρονομετρικά πειράματα για να διερευνηθεί αν οι φυσικοί ομιλητές της Ελληνικής βασίζονται στα συντακτικά ίχνη για να ερμηνεύσουν το στοιχείο πλήρωσης: δύο Διατροπικά πειράματα Λεξικής Προετοιμασίας (Nicol &amp; Swinney, 1989) και ένα πειραματικό έργο Κατηγοριοποίησης Εικόνας κατά τη μεγαλόφωνη ανάγνωση (Dekydtspotter &amp; Miller, 2009). Τα αποτελέσματα έδειξαν ότι οι συμμετέχοντες επανενεργοποιούν το στοιχείο πλήρωσης στο (2), εμφανίζοντας χαμηλότερους χρόνους αντίδρασης στη θέση του ίχνους συγκριτικά με τις θέσεις ελέγχου. Αντίθετα, δεν βρέθηκε στατιστικά σημαντική διευκόλυνση στη θέση του ίχνους στο (1). Αυτό δηλώνει ότι η ενσωμάτωση του ίχνους καθορίζεται από τα συντακτικά ίχνη επιβεβαιώνοντας την Υπόθεση της Επανενεργοποίησης μόνο όταν λαμβάνεται υπόψη ότι η βασική σειρά για την Ελληνική είναι Αεμμ-Ααμ (Georgala, 2012• Anagnostopoulou, 2005).
description: This study investigates filler integration by adult native speakers of Greek during online processing. Object relative clauses in ditransitives constructions, such as in (1) John saw the peacock to which the beautiful penguin gave the red chair yesterday at the party and (2) John saw the chair which the beautiful penguin gave to the red peacock yesterday at the party, were tested in Greek, where the wh-element/filler sto opío/tin opía moves out of its initial position triggering a trace/gap (t) to address 1) whether Greek adults show reactivation of the filler at the trace/gap, and 2) the psychological reality of two theoretical analyses of ditransitive verbs in Greek. In (1) the basic word order is direct object (DO)-indirect object (IO) (Anagnostopoulou, 2005); the ΙΟ is the filler, it is c-commanded by the DO and the trace is immediately after the DO. In (2) the basic word order is IO-DO (Georgala, 2012; Anagnostopoulou, 2005); the DO is the filler, it is c-commanded by the IO, and the trace is immediately after the IO. Alternatively, both (1) and (2) can be derived by base-generated orders (Anagnostopoulou, 2005), which predicts no reactivation effects. According to the Trace Reactivation Hypothesis (TRH), filler integration is modulated by traces. Namely, the filler is stored temporarily in short-term memory and the processor attempts to retrieve it (e.g. reactivate) when a potential gap is encountered. Due to reactivation effects, facilitation (shorter reaction times) is expected at the trace position. Three reaction-time experiments were employed to address whether Greek adults rely on syntactic traces to interpret the filler: two Cross-modal Priming tasks (Nicol &amp; Swinney, 1989) and a Probe-Classification during Reading task (Dekydtspotter &amp; Miller, 2009). Our findings revealed that participants reactivate the filler in (2), exhibiting significantly shorter reaction times at the point of the gap compared to control positions. On the contrary, no significant facilitation was detected in the trace position in (1). This demonstrates that filler integration is modulated by traces confirming the TRH only when taking into account that the basic word order in Greek is IO-DO (Georgala, 2012; Anagnostopoulou, 2005).